Lykourgos (Atény)

Lykourgos (iné názvy: Lykurgos, Lykúrgos, Lykurg, gr. Lykourgos/iný prepis:Lykúrgos; * asi 390 pred Kr. — † 324 pred Kr.) bol aténsky politik a rečník, stúpenec rečníka Demostena. Zúčastnil sa bitky pri Chaironei proti macedónskemu kráľovi Filipovi II. Neskôr bol aténskym úradníkom, spravoval štátne financie. Dal postaviť kamenné Dionýzovo divadlo na úpätí Akropoly. Dal zozbierať dramatické diela troch aténskych dramatikov - Aischyla, Sofokla a Euripida. Preslávil sa ako prísny rečník, ktorý dokázal hovoriť bez prípravy a bez zapísanej reči. Zachovala sa jediná reč proti Leokratovi, ktorého obvinil zo zbehnutia a vlastizrady.

Narodenia v 90. rokoch 4. storočia pred Kr.
Úmrtia v 324 pred Kr.
Politici starovekého Grécka